Høyre foreslår å frata kirken rett til å vie
Partiet har i utkastet endret syn på vigselsordningen etter en lang runde internt, forteller nestleder Bent Høie. - Staten vil med forslaget overta alt papirarbeidet og de juridiske sidene. Men folk vil også i fremtiden kunne feire et kirkebryllup akkurat som i dag, sier Høie til Vårt Land. Det er gode muligheter for at forslaget blir en del av en fremtidig regjeringsplattform, tror Høie.- Og de som verken ønsker borgerlig eller kirkelig markering, kan nøye seg med bare den obligatoriske registreringen av giftermålet, sier Høie. Høyres programforslag blir presentert tirsdag. Deretter skal det på høring i partiet før det blir formelt vedtatt på landsmøtet neste vår.
Staten skal ha vigselsrett alene, mens tros- og livssynssamfunn bare skal være seremonimestere, foreslår Høyre i utkast til nytt partiprogram.